གཡང་སྒྲོལ་གྱི་ཨ་ཞང་ལགས་ནས།གཅེན་མོ་ལགས།ད་འདིར་ངུ་མ་སྡོད།ང་ཚོ་ཕྱིར་ལོག་འགྲོགཞན་གྱིས་མཐོང་སྣང་ལ་ཡག་པོ་ཡོད་མ་རེད།ཅེས་བཤད།གཡང་སྒྲོལ་གྱི་གཅུང་པོ་ཕལ་ཆེར་ལོ་ཉེར་གྲངས་ཙམ་སོན་པ་དེས་དུས་ཡུན་ཧད་དེ་གནས་སྟངས་ལ་བལྟས་རྗེས་མཇུག་ཏུ་ཁོའང་བཟོད་མ་ཐུབ་པར་མདུན་དུ་ཤོར་ནས་གཡང་སྒྲོལ་གྱི་ཕྲག་པ་ནས་འཐམ་བཞིན།ཨ་ཅེ་ལགས།ཁྱོད་རང་འདི་འདྲ་ཆགས་ཀྱི་རེད་བསམ་བསམ་མེད།སུས་ཁྱོད་རང་ལ་བསྙས་བཅོས་བཤད་སོང་།ང་སྐྱེས་པ་ཕོ་ཞིག་ཡིན།ངས་ཁོ་མ་བཞག་ཐག་གཅོད་ཡིན།ཨ་ཅེ་ལགས།ང་ལ་ཤོད་དང་།ཨ་ཅེ་ལགས་་་་ཅེས་ངུས།འོན་ཀྱང་སྐབས་དེར་གཡང་སྒྲོལ་ནི་གོ་མེད་ཚོར་མེད་ཀྱིས་སྒོ་ནས་མོའི་ཨ་མ་དང་སྤུན་མཆེད་གཞན་གཉིས།དེ་མིན་ཟུར་འགྲོ་བ་སོགས་གང་སར་བལྟས་ནས་གད་མོ་ཅུང་ཤོར་བ་ལས་ཨ་མ་དང་མོའི་སྤུན་མཆེད་ཀྱིས་གཡང་སྒྲོལ་ནི་རིག་པ་དྭངས་གསལ་མེད་པར་གྱུར་ཚར་བ་ཤེས།